དགོངས་འདུས་ཨ་དཀར་འོད་ཀྱི་སྒོམ་བསྒྲུབ་
ཉམས་ལེན་དབུ་ཕྱོགས་
བཞུགས་སོ། །
།སྫས་ཟླ་ནྡན་སུ་དུས། ཨེ་མ་ཧོ། བདག་འདྲ་བ་ཀོར་སངས་རྒྱས་ཡེ་ཤེས་ཀྱིས།
བསམ་ཡས་གླིང་གི་གདུལ་བྱ་མཐའ་དག་ལ། ཚད་མེད་སྙིང་རྗེའི་སེམས་མཆོག་རབ་
བསྐྱེད་ནས། བསྐལ་སྟོང་སངས་རྒྱས་ཀུན་འདུས་ངོ་བོ་རྗེ། རྒྱལ་བུ་དམུ་རིགས་ཁོད་
སྤུངས་དྲན་པ་ལ། རྒྱལ་བ་ཀུན་གྱི་དགོངས་པ་འདུས་པ་ཡི། ཨ་དཀར་འོད་ཀྱི་སྒྲུབ་
པ་ཉམས་ལེན་ཞུས། མ་འོངས་འདི་ཕྲད་༼ཅིག་༽གཅེས་པར་མཛོད། ཚེ་གཅིག་རྒྱལ་
བའི་དགོངས་པ་ཐོབ་པར་ངེས། ས་མ་ཡ། རོམ་པོ་དབལ་གྱི་རི་བོ་ལ་ཁོད་སྤུངས་ཆེན་
པོས་བདུད་འདུལ་དབང་དྲག་གི་དགོངས་པ་མཛད་པའི་དུས་སུ། བཻ་རོ་ཙ་ནས་
མནྜལ་གསེར་གྱིས་བརྒྱན་པ་གཅིག་ཕུལ་ནས་ཞུས་པ། ཀྱེ་མ་བསྐལ་པ་སྟོང་གི་སངས་
རྒྱས་ཐམས་ཅད་ཀྱི་ངོ་བོར་གྱུར་བ་བདུད་འདུལ་སེམས་དཔའ་ཆེན་པོ་ལགས། མ་
འོངས་སེམས་ཅན་རྩོལ་བ་ཞན། བསྒོམ་སྒྲུབ་ལོང་མེད་རྐྱེན་ཁར་འཆོར། སྒོ་གསུམ་བྱ་
བ་མང་པོ་ཡིས། དོན་ཆེན་འདོད་ཀྱང་མཇལ་བ་དཀའ། བོན་ལ་རྒྱ་ཆེ་བསམ་འདས་
ཀྱང་། བརྗོད་དུ་མེད་པས་རིང་དུ་འགྱངས། སེམས་ཀྱི་ཆོ་འཕྲུལ་འཕྲོ་འདུ་ཡིས། རྟོག་
མེད་ངོ་བོ་རང་གིས་བསྒྲིབས། ཁ་ཅིག་སྒོམ་གྱིས་བསྒོམ་པ་བསྟུན། དེ་དོན་དུག་ལ་
609

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
སྨན་གྱུར་པའི། རྒྱལ་བའི་དགོངས་པ་འདུས་པ་ཡི། ཡང་སྙིང་བོན་ཅིག་གནང་བར་
ཞུ། ཞེས་ཞུས་པས། གསུངས་པ། ལས་དང་སྐལ་བ་ལྡན་པས་དལ་འབྱོར་རྟེན་དུ་
སྐྱེས། ཚད་མེད་ཡོངས་ལ་སྙོམས་པས་བོན་ཆོས་དབྱེར་མེད་སྤྱོད། ཉོན་མོངས་སྒྲིབ་པ་
བྱང་བས་མཁས་པའི་ལོ་ཙྪར་གྱུར་པ་ཁྱོད། ཞུས་པ་ལེགས་སོ་ང་ཡིས་ཞིབ་པར་བཤད།
བདག་ནི་སྐྱེ་བ་སྔ་མ་ལ། སྟག་གཟིག་ནུབ་ཕྱོགས་ཨུཏྤལ་མཛེས་པའི་གླིང་། ཕྱོགས་
བཅུའི་རྒྱལ་བ་མང་པོའི་ཐུགས་དགོངས་འདུས། དངོས་མེད་ངང་ལ་དངོས་ཅན་
མཚན་མར་སྣང༌། ཡི་གེ་ཨ་དཀར་ནམ་མཁའི་འོད་དུ་འབར། བར་སྣང་ཁམས་སུ་
གྲག་སྟོང་རང་སྒྲ་གྲགས། ཕྱོགས་བཅུ་འབྱམས་ཡང་རིག་སྟོང་ཟེར་གྱིས་བཀང་། འཕྲོ་
འདུ་འོད་ཟེར་འཕྲོ་འདུས་སེམས་ཅན་དོན་བྱས་ནས། མེ་ཏོག་པདྨའི་ཁ་ལ་རྗེན་ནེ་
གསལ། འོད་དུ་འབར་ཞིང་འོད་དུ་ཞུ་བའི་དངོས། ཁོ་བོ་གྱེར་སྤུངས་ཁྱེའུ་དག་པ་
ཟེར། དེ་དུས་ལྟ་བ་ཨ་དཀར་དགོངས་པའི་ངང་། རེ་ཞིག་བར་སྣང་སྟོང་པའི་
དབྱིངས་རུམ་ནས། སྟོང་པའི་རང་སྒྲ་འདི་ལྟར་གྲགས་ཐོས། ཨ་ཨ་ཨཱ་ ཉོན་ཅིག །
ལྟོས་ཤིག །བསྒོམ་ཞིག །ཚོར་ཅིག །རྟོགས་ཤིག །ཨཱཿ ད་ལྟའི་ཤེས་པ་དྲན་རྟོག་
མང་པོ་ཅིར་ཡང་འཆར་ཞིང་གང་དུའང་འགྱུ་བའི་སྒྱུ་མ་ཆོ་འཕྲུལ་འདི། གང་ནས་
བྱུང་། གང་དུ་འགྲོ། གང་ན་གནས། ངོས་ཟུང་དང་ཨཱ། ཕྱོགས་བཅུ་དུས་གསུམ་གྱི་
སངས་རྒྱས་ཉེས་པ་མཐའ་དག་ལས་རྒྱལ་བ་ཐམས་ཅད་ཀྱི་ཐུགས་ཀྱི་དགོངས་པ་
གཅིག་ཏུ་འདུས་པ་ཨ་དཀར་འོད་ཀྱི་སྒོམ་སྒྲུབ་འདི་ཉམས་སུ་ལོང་ཞིག་གསུངས་ནས་
གནང་ངོ་། །ལས་ཅན་རྒྱལ་བའི་དགོངས་པའི་སྣོད་དུ་རུང་བ་མ་གཏོགས་པ་ལ་མ་
སྟོན་ཅིག །ཨུ་ཡ། བཻ་རོ་ཙ་ན་ཉོན་ཅིག །བདག་ནི་རྒྱ་གར་ཡུལ་དུ་ཆོས་ཀྱི་བསྟན་པ་
འཛིན་པའི་དུས། མཐའ་འཁོབ་སྡེ་དང་མུ་སྟེགས་འདུལ་བའི་གྲུབ་ཐོབ་བིར་བ་ས་
ཞེས་གྲགས། ད་ལྟ་བོད་ཀྱི་ཡུལ་དུ་བླ་ཆེན་དྲན་པ་ཟེར། ངོ་བོ་གཅིག་ལ་གཉིས་སྣང་
610

སེམས་སྡེ།
༼ཡ༽
ཨ་དཀར་སྒོམ་སྒྲུབ་ཀྱི་ཉམས་ལེན།
གི་ཚུལ་དུ་འགྲོ་དོན་བྱེད་པ་ཡིན། ད་ཁྱོད་ལ་ངའི་ཐུགས་ཀྱི་གདམས་པ་རྒྱལ་བའི་
དགོངས་པ་འདུས་པ་ཨ་དཀར་འོད་ཀྱི་སྒོམ་སྒྲུབ་བསྟན་གྱི་ཉོན་ཅིག །རྟེན་གྱི་གང་
ཟག་སྣོད་དུ་རུང་བ་རིགས་སད་རྐྱེན་གྱིས་བསྐུལ་བ་དེས། བླ་མ་དམ་པ་ལ་དབང་
ལུང་རྫོགས་པར་ཐོབ་ནས་མན་ངག་ངོ་འཕྲོད་པས་རང་རྒྱལ་གྱི་སྤོབས་པ་དང་ལྡན་
པར་བྱོས་ལ། འཁོར་བའི་སྡུག་བསྔལ་རྒྱུ་འབྲས་ཞིབ་པར་གཞིག་ཅིང་རྒྱུད་ལ་འབྱོར་
ནས་མི་མཐུན་ཕྱོགས་ཀྱིས་དབེན་པའི་གནས་ཁྱད་པར་ཅན་ལ་འདུག་སྟེ། མི་དང་མི་
མ་ཡིན་ལ་དམ་བདར་རེ་བ་བསྐོང་ལ་ཕྱི་ནང་གསང་བའི་མཚམས་གཅོད་པ་ཤིན་ཏུ་
གལ་ཆེའོ། །ཚད་སླ་བཞི་ཡིས་གཞི་བསླང་སྟེ་དད་པ་གསུམ་གྱིས་སྲོག་བཟུང་ནས་
སེམས་ལ་དཔའ་བའི་དྲོད་ཚད་མ་བྱུང་གི་བར་དུ་སྐྱེས་བུས་གཞུ་བརྡུངས་པའི་རྒྱུད་
ལྟར་ཐང་ལྷོད་མེད་པར་བྱའོ། །དེ་ལྟར་སྔོན་འགྲོའི་རིམ་པ་རྫོགས་ནས། དངོས་གཞི་
ཉམས་སུ་བླང་བའི་གཞུང་ནི། རང་གི་མདུན་ཕྱོགས་སུ་མནྜལ་དཀར་པོ་པདྨ་འདབ་
བཞི་འཇའ་ཚོན་ར་བས་བསྐོར་བའི་དབུས་སུ་མཆོད་རྫས་འབྱོར་ཚད་བཤམས་ལ་
གཙང་མཛེས་ཡིད་དུ་འོང་བར་བྱ། དབུས་སུ་གཏོར་མ་ཨ་དཀར་གྱིས་བརྒྱན་པ་
ཕྱོགས་མེད་ཀུན་ཏུ་ཟླུམ་ཞིང་བརྗིད་པ་བཤམས། འབྱུང་བའི་བཅུད་དུ་གྲུབ་པའི་ཟས་
ཅུང་༼གཅོང་༽ཞི་དང་མཁོ་མཐུན་རྫས་རྣམས་ཚགས་སུ་བཙལ། བླ་མ་ཡི་དམ་མཁའ་
འགྲོ་ལ་འདུན་པ་དྲག་པོ་དང་། སྐྱེ་ཤི་མི་རྟག་པའི་འཇིགས་པ་དྲག་པོ་དང་། སེམས་
ལ་དཔའ་བའི་དྲོད་ཚད་མ་བྱུང་གི་བར་དུ་དཔང་བཙུགས་ཀྱི་སྒོམ་སྒྲུབ་དྲག་པོ་དང་
གསུམ་ནི་མིག་སྙིང་སྲོག་དང་འདྲ་སྟེ་རྒྱུད་ལ་བརྟེན་ཞིང་མི་འབྲལ་བ་གལ་ཆེའོ། །དེ་
ལྟར་ཚར་ནས་རྣམ་རྟོག་གི་འགེགས་ལ་གླུད་སྦྱིན་ཅིང་བཀའ་བསྒོ་སྟེ། རང་ཉིད་ཚད་
མེད་བཞི་ཡིས་ཀུན་ནས་སློང་ལ་གནས་ལུགས་ཀྱི་ངར་དང་བཅས་ཏེ་འདི་སྐད་དོ།
ཨ་འདི་ལྟར་སྨྲ་བསམ་རྩོལ་བ་མེད། ཡེ་ནས་སྟོང་གསལ་བོན་ཉིད་དབྱིངས། ཐམས་
611

གསུང་རབ་སྒོ་མཛོད་རིན་པོ་ཆེའི་གླེགས་བམ།
136
ཅད་བདེར་བཤེགས་སྙིང་པོ་ལ། མ་རྟོགས་བགེགས་སུ་ལྟ་བ་ཡིས། ལོག་པ་འཁྲུལ་
ཅིང་གནོད་རྩོལ་བ། བར་ཆོད་འབྱུང་པོ་ཇི་སྙེད་རྣམས། གླུད་གཏོར་འདོད་ཡོན་འདི་
ཁྱེར་ལ། ཐམས་ཅད་རྟོག་མེད་ཀློང་དུ་དེངས། གལ་ཏེ་མི་འགྲོ་འདུག་གྱུར་ན། རྒྱལ་
བའི་དགོངས་པ་འདུས་པ་ཡིས། ཁྱེད་ལ་བཀའ་ཆད་འབེབས་པར་འགྱུར། དྲི་ཤང་ས་
མ་ཡ་སྟོམ་ཨ། ཞེས་དམ་བདར་གླུད་སྦྱིན་གཙང་ཚན་གཏོར། སྤོས་ཀྱིས་བསངས།
དེ་ནས་ཁྲོ་ལྕགས་ཕྱེ་མ་དང་མཚེ་ཉུང་ཐོགས་ལ་འདི་སྐད་དོ། །ཨ་འདི་ལྟར་སྣང་བ་
བོན་ཉིད་དབྱིངས། ཞིང་ཁམས་འདི་ནི་རྒྱལ་བའི་ཞིང་། སྒྲུབ་གནས་འདི་ནི་བདེ་ཆེན་
གནས། ང་ནི་རྒྱལ་བ་འདུས་པའི་སྐུ། གསང་ནི་ཨ་དཀར་བོན་གྱི་སྒྲ། དྲན་རྟོག་
བདེར་བཤེགས་དགོངས་པའི་ཐུགས། ཐུགས་ལས་ཡེ་ཤེས་མེ་དཔུང་འབར། གསུང་
ལས་ཆུ་བོ་རྦ་ཀློང་འཁྲུགས། སྐུ་ལས་རྫི་རླུང་འུར་རླབས་འཕྱོ། བཀའ་ལ་འདའ་བའི་
འབྱུང་པོ་རྣམས། བསྲེགས་གཏོར་སྦྱངས་ནས་མེད་པར་བཏོང༌། རཾ་ཕཊཿ ཡཾ་ཕཊཿ
མཾ་ཕཊཿ ཨ་ཕཊཿ ཅེས་ལྟ་བས་རྒྱང་མཚམས་བཅད་ལ་སྙིང་རྗེས་བསྐྱེལ་མ་བྱའོ། །
དེ་ནས་ཏིང་ངེ་འཛིན་གསུམ་གྱི་དང་པོ། འདི་ལྟར་གྱི་སྣང་བ་སྣ་ཚོགས་སུ་འཆར་བ་
འདི་ཀུན་རྫོབ་ཏུ་སྣང་ཡང་དོན་དུ་ཅིའི་ངོ་བོར་མ་གྲུབ་སེམས་ཉིད་སྤྲོས་པ་དང་བྲལ་
བ་མ་བཅོས་འོད་གསལ་ཆེན་པོ་དེ་ཁོ་ན་ཉིད་ལ་བློ་ཁུག་པར་ཞོག ནམ་མཁའ་དང་
མཉམ་པའི་སེམས་ཐམས་ཅད་བདག་གི་ཕ་མ་དགྲ་གཉེན་དུ་མ་གྱུར་པ་གཅིག་ཀྱང་
མེད་ནམ་ཡང་བདག་གིས་གདུལ་བྱར་གྱུར་པ་ལ། འཁོར་བའི་སྡུག་བསྔལ་ནས་
དྲངས་ཤིང་བདེ་ཆེན་ལ་ཐར་བའི་ཐབས་བྱེ་བྲག་སྒོ་གསུམ་དགེ་བའི་ལས་མཐའ་དག་
ལ་འབད། ཁྱད་པར་བདེར་བཤེགས་ཐམས་ཅད་ཀྱི་དགོངས་པ་འདུས་པ་ཨ་དཀར་
འོད་ཀྱི་སྒོམ་སྒྲུབ་ལ་འཇུག་པར་བྱ། འདི་དོན་མ་རྟོགས་པའི་སེམས་ཅན་ཐམས་ཅད་
སྙིང་རེ་རྗེ་སྙམ་པའི་ཚད་མེད་སྐྱི་ཤ་ཟིང་ངེ་གཏོང་ངོ༌། །དེ་ནས་རང་ཉིད་ཁོད་སྤུངས་
612

སེམས་སྡེ།
༼ཡ༽
ཨ་དཀར་སྒོམ་སྒྲུབ་ཀྱི་ཉམས་ལེན།
ཆེན་པོ་སྐུ་མདོག་ཤེལ་དཀར་དྭངས་པ་འདྲ་བ་སྐུ་ལ་དར་དཀར་གྱི་ན་བཟའ་གསོལ་
བ། དབུ་སྐྲ་གཡུ་ལྕང་ཐོར་གཙུག་ལ་གསེར་གཡུ་མུ་ཏིག་གི་རྒྱན་ཆ་སྤྲས་པ། མེ་ཏོག་
པདྨས་ཐོད་བཅིངས་བྱས་པ། ཕྱག་ཞབས་མགུར་ཆུ་རྣམས་རིན་ཆེན་ཕྲེང་ཆུང་དང་
བདུག་གུ་མཛེས་པས་བརྒྱན་པ། ལོ་བརྒྱད་ཁྱེའུ་གཞོན་ཚུལ་འཛུམ་མདངས་ཅན། ཉི་
ཟླ་པདྨའི་གདན་ལ་རྗེན་ནེ་བཞུགས་པར་བསམ། མདུན་གྱི་དཀྱིལ་འཁོར་མི་དམིགས་
པར་ཡང་སྦྱང་སྟེ། འདི་ལྟར་སྣང་བ་ཐམས་ཅད་སྟོང་པར་གྱུར་པའི་ངང་ལས་འཇའ་
འོད་ཀྱི་གུར་ཁང་ཆེན་མོ་ཕྱི་ནང་མེད་པར་གསལ་བ་གཅིག་གི་ནང་དུ་གསེར་གྱི་ས་
གཞིའི་དབུས། གཡུའི་ནེའུ་ཐང་ལ་བདུད་རྩིའི་ཆུ་མིག་འཁྱིལ་བའི་དཀྱིལ་དུ་མེ་ཏོག་
པདྨ་འདབ་མ་བཞི་པ་གཅིག་གསལ་བར་བསྐྱེད། པད་འདབ་བཞི་ལ་བླ་མ་ཡི་དམ་
མཁའ་འགྲོ་སྲུངས་མ་རང་རང་གང་མོས་གཙོ་འཁོར་བཅས་པ་གསལ་གདབ། ཡང་
བདག་དང་ལྷ་ཚོགས་ཀྱི་ཐུགས་ཁ་ནས་དད་པ་དང་དམ་ཚིག་གི་ངོ་བོ་འོད་ཟེར་
དཀར་ལ་དམར་བ་ལྕགས་ཀྱུའི་རྣམ་པ་ཅན་མང་པོ་བོན་ཉིད་ཀྱི་དབྱིངས་སུ་འཕྲོས་ཏེ་
དམིགས་པ་མེད་ལ་སྙོམས་པར་བཞུགས་པའི་བདེ་བཤེགས་རྒྱལ་བ་ཐམས་ཅད་ཀྱི་
ཐུགས་དམ་བསྐུལ་ནས། འགྲོ་བའི་དོན་ལ་ཐུགས་རྗེ་ཆེར་གཡོས་པའི་དགོངས་པ་
ཐམས་ཅད་གཅིག་ཏུ་འདུས་པའི་ངོ་བོ་ཡི་གེ་ཨ་དཀར་པོ་འོད་དུ་འབར་ཞིང་ཟེར་དུ་
འཕྲོ་བ་གསལ་ལ་རྗེན་པ་གཅིག །ནམ་མཁའ་བོན་ཉིད་ཀྱི་དབྱིངས་ནས་སྟོང་པའི་
རང་སྒྲ་གྲགས་ལ་ལྡིར་བ་དང་བཅས་ཏེ་བར་སྣང་ལ་ཡས་མར་བབས་ནས་མདུན་གྱི་
མདའ་གང་ཐད་ཀྱི་ནམ་མཁའ་ལ་བསྐོར་བར་བསམ་ཞིང༌་། རང་ཉིད་དད་པས་
གདུང་བའི་སེམས་རྩེ་གཅིག་ཏུ་གཏོད་ལ། འདི་ལྟར་ཚིག་གིས་གསལ་གདབ་ཅིང་
སྤྱན་དྲངས་སོ། །ཨ་དབྱིངས་ཆེན་མི་འགྱུར་སྐྱེ་མེད་ཀློང་ཡངས་ནས། དུས་གསུམ་
རྒྱལ་བའི་དགོངས་པ་འདུས་པ་ལས། ཐུགས་རྗེའི་ངོ་བོ་ཡི་གེ་ཨ་དཀར་གསལ། འོད་
613

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
དུ་འབར་ཞིང་ཟེར་གྱིས་འགྲོ་དོན་མཛད། བོན་ཉིད་རང་སྒྲས་འཁོར་བའི་མྱ་ངན་
སངས། གཡོ་མེད་ངང་ལས་གཡོ་བའི་ཨ་དཀར་འོད། ཕྱོགས་བཅུའི་སེམས་ཅན་དོན་
ལ་ཐུགས་བསྐྱེད་ནས། སྒྲ་དང་བཅས་ཏེ་གནས་འདིར་གཤེགས་སུ་གསོལ། པད་མ་
གེ་སར་བསིལ་ཟེར་ཟླ་བ་དང༌། གསལ་འཚེར་ཉི་མའི་གདན་ལ་བཞུགས་སུ་གསོལ།
བདེར་བཤེགས་རྒྱལ་བའི་དགོངས་པ་འདུས་པ་ལས། གདུལ་བྱའི་ངོ་བོར་ཐ་དད་སྣང་
བའི་ལྷ། བླ་མ་ཡི་དམ་མཁའ་འགྲོ་སྲུང་མའི་ཚོགས། བདག་དང་སེམས་ཅན་དོན་ལ་
ཐུགས་དགོངས་ནས། མཐུ་དང་བཅས་ཏེ་གནས་འདིར་གཤེགས་སུ་གསོལ། འདབ་
བཞི་པདྨ་ཉི་ཟླ་གསལ་བའི་གདན། རང་རང་མཐུན་པའི་ཁྲི་ལ་བཞུགས་སུ་གསོལ།
བདག་དང་མཁའ་མཉམ་འགྲོ་བ་མ་ལུས་པས། ལུས་ངག་ཡིད་གསུམ་མོས་འདུན་
ཕྱག་འཚལ་ལོ། །དབྱིངས་སུ་ཞི་བར་མི་གནས་སེམས་ཅན་དོན། ཐུགས་རྗེས་རྒྱུན་དུ་
བཟུང་བར་གསོལ་བ་འདེབས།ས། ཐོག་མེད་དུས་ནས་ཐ་མ་ད་ལྟའི་བར། མ་རིག་
དབང་གིས་འཁྲུལ་པ་གང་སྤྱོད་པ། གནོང་འགྱོད་མཐོལ་བཤགས་བྱང་དག་དངོས་
གྲུབ་སྩོལ། སྣང་དང་མི་སྣང་འབྱམས་ཡས་ཞིང་ཁམས་འདིར། ཡུལ་ཤེས་མཆོད་
འོས་པའི་ལོངས་སྤྱོད་རྒྱན། མཁའ་ཀློང་དབྱིངས་སུ་འབུལ་ལོ་ཐིམ་གྱུར་ཅིག །ཞེས་
པས་མར་བབས་ནས་པདྨའི་དབུས་ཉི་ཟླའི་སྟེང་དུ་གསལ་ལ་འཚེར་ཞིང་འོད་དང་
ཟེར་དུ་ལྷག་པར་བསམ་ལ། འདི་སྐད་གསོལ་བ་འདེབས། ཨ་ཁྱེད་ནི་ཡེ་ནས་རྒྱལ་བ་
འདུས་པའི་སྐུ། སྐུ་ཡི་བྱིན་རླབས་དབང་མཆོག་འདིར་སྩོལ་ཤིག །ཨ་ཁྱེད་ནི་ཡེ་ནས་
རྒྱལ་བ་འདུས་པའི་གསུང་། གསུང་གི་ཚངས་དབྱངས་བོན་སྒྲ་འདིར་སྒྲོགས་ཤིག །ཨ་
ཁྱེད་ནི་ཡེ་ནས་རྒྱལ་བ་འདུས་པའི་ཐུགས། ཐུགས་ཀྱི་དགོངས་པའི་དྲོད་ཚད་འདིར་
ཕོབ་ཅིག །ཁྱེད་ཀྱི་ཡོན་ཏན་ཕུང་པོ་གཏེར་འཆང་བའི། བླ་མ་ཡི་དམ་མཁའ་འགྲོ་
སྲུང་མའི་ཚོགས། དངོས་གྲུབ་དབང་དང་བྱིན་རླབས་འདིར་རྩོལ་ལ། འཕྲིན་ལས་
614

སེམས་སྡེ།
M
ཨ་དཀར་སྒོམ་སྒྲུབ་ཀྱི་ཉམས་ལེན།
དྲག་པོས་བར་ཆོད་ཞི་བར་མཛོད། ཅེས་བརྗོད་ལ་རོལ་མོ་འབུལ། རིག་པ་ལ་ངར་
ཕྱུང་། དབང་པོ་ལ་གསལ་འདོན། ལུས་ལ་ཤེད་བསྐུར། རླུང་གི་དུག་ཕྱུང་། ཆ་
ལུགས་ལྔ་ལྡན་རྫོགས་སྐུའི་ཚུལ། ཡོན་ཏན་སྣ་ལྔ་འབྱུང་བར་བྱེད། རླུང་དང་སེམས་
དང་ཨ་དང་གསུམ། མི་སྤྲོ་མི་བསྡུ་བཟོ་མི་བྱ། ཨ་ལ་བསྒོམ་ཞིང་ཨ་ལ་བགྲང་། ཨ་རུ་
འཆར་ཞིང་ཨ་རུ་བསྟིམ། གཉིས་མེད་སྟོང་པར་རྗེན་ནེ་ཞོག །དབུགས་ཐུན་རེ་ལ་ཨཱ་
རིང་རེ། ཨཱ་རིང་རེ་ལ་བསྒོམ་ཐུན་རེ། ཐུན་དུ་བཅད་ཅིང་གྲངས་སུ་བསྒོམ། ལན་རེ་
མི་གནས་འགྱུ་བ་ན། ཨ་དཀར་འོད་ལ་ཤེས་པ་གཟིར། ཨ་ལ་གྲགས་ལྡིཪ་བསྙེན་པར་
བགྲང་། ཤེས་པ་སྟོང་གསལ་རྗེན་པར་འཆར། ཕྱོགས་བཅུའི་རྒྱལ་བ་ཐམས་ཅད་ཀྱི།
དགོངས་པ་འདུས་པ་འདི་ཡིན་པས། ཉམས་སུ་ལོང་ཞིག་སྐལ་ལྡན་ཀུན། མཆོག་
ཐུན་དངོས་གྲུབ་མ་ལུས་པ། མྱུར་དུ་ཐོབ་པར་ངེས་པའོ། །མ་འོངས་འདི་ཕྲད་སྐྱེས་བུ་
དེས། ལོ་གསུམ་བར་དུ་གསང་རྒྱས་ཐོབ། བར་ཆད་དྲག་ཞན་གསུམ་འབྱུང་བས།
བཏང་བཞག་སྤངས་བླང་མཁས་པར་མཛོད། ཚོགས་དང་གཏོར་མར་རྒྱུན་དུ་བརྩོན།
བགེགས་འདུལ་དྲག་པོའི་སྒྲུབ་པ་མཛོད། ཉམས་གྲིབ་སྡིག་ནལ་ཤིན་ཏུ་འཛེམ། མ་
འོངས་དུས་ན་བསྐལ་པ་ངན། ངན་ལ་དད་ཅིང་ངན་པ་སྒྲུབ། ངན་པས་ངན་པའི་
རྒྱབ་རྟེན་བྱེད། བཟང་ལ་རྫུ་ཞིང་བཟང་པོ་སྣུབ། དཀར་པོའི་ལས་སྤྱོད་ཁད་ཀྱིས་
འདུལ། བླ་མ་མི་ཆེན་ཆས་སུ་ཞུགས། མི་རྒྱལ་མ་རབས་འབངས་དང་འགྲན། མི་
དཔོན་ཤན་པའི་ལས་སྤྱོད་བྱེད། དགེ་བཤེས་དམག་དཔོན་བྱེད་ནས་སུ